ওষুধের উপর ১০০ শতাংশ শুল্ক বসালেন ট্রাম্প!

ওয়েব ডেস্ক : ফের শুল্কবোমা মার্কিন প্রেসিডেন্ট ডোনাল্ড ট্রাম্পের (Donald Trump)। এবার ওষুধের (Medicines) উপর বসালেন ১০০ শতাংশ শুল্ক (Tariff)। পাশাপাশি গৃহস্থীলির বিভিন্ন সামগ্রী ও আসবাবের উপর যথাক্রমে ৫০ শতাংশ এবং ৩০ শতাংশ কর বসিয়েছেন তিনি। এছাড়া মালবাহী ট্রাকের উপর বসিয়েছেন ২৫ শতাংশ কর। যার ফলে ভারতীয় ওষুধ সংস্থাগুলি বিপুল ক্ষতির মুখে পড়তে চলেছে।

বৃহস্পতিবার নিজের সোশাল মিডিয়া হ্যান্ডে ট্রুথ সোশালে ট্রাম্প (ঊীহসজ) লিখেছেন, ২০২৫ সালের ১ অক্টোবর থেকে আমরা যেকোনো ব্র্যান্ডেড বা পেটেন্টকৃত ওষুধের উপর ১০০% শুল্ক আরোপ করা হবে। যদি কোনও সংস্থা আমেরিকার মাটিতে ওষুধ উৎপাদন না করে, তাহলে তারা এই শুল্কের আওতার মধ্যে পড়বে। তবে যে সংস্থাগুলি ইতিমধ্যে মার্কিন যুক্তরাষ্ট্রে উৎপাদন শুরু করেছে, তারা শুল্কের আওতায় পড়বে না। প্রত্যেক দেশের জন্যই এই নিময় কার্যকর হবে বলে জানিয়েছেন তিনি।

আরও খবর : ভয়াবহ বিস্ফোরণ ইজরায়েলে! আহত বহু

তবে শুধু ওষুধ নয়, এক অক্টোবর থেকে রান্নাঘরের ক্যাবিনেট, বাথরুম ভ্যানিটি এবং সংশ্লিষ্ট পণ্যের উপর ৫০ শতাংশ শুল্ক (Tariff) চাপিয়েছেন মার্কিন প্রেসিডেন্ট। আসবাবের উপর ৩০ শতাংশ এবং ট্রাকের উপর ২৫ শতাংশ শুল্ক বসিয়েছেন তিনি। প্রসঙ্গত, জাতীয় সুরক্ষা এবং স্বার্থের কথা মাথায় রেখে আমেরিকার মাটিতে বিদেশি পণ্যের প্রবণতা কমাতে চাইছেন ট্রাম্প। সেই কারণে ওই সব পণ্যগুলিকে আমেরিকার মাটিতে তৈরি করতে হবে বলে জানিয়েছেন তিনি।

উল্লেখ্য, ভারত থেকে বিপুল পরিমাণ পণ্য যায় আমেরিকায় (America)। এর ফলে ভারতের ওষুধ রফতানিকারীরা ব্যাপক সমস্যার মধ্যে পড়বেন বলে মনে করা হচ্ছে। অন্যদিকে ভারতের উপর ইতিমধ্যেই ৫০ শতাংশ শুল্ক চাপিয়েছেন ট্রাম্প। তার উপর ওষুধের উপর ১০০ শতাংশ শুল্ক চাপালেন তিনি। বিশেষজ্ঞরা মনে করছেন, যার ফলে ভয়াবহ প্রভাব পড়তে চলেছে ভারতীয় বাজারে।